একটা মিথ্যাকে বারবার বলতে থাকলে সমাজ মানসে তারও একটা প্রতিক্রিয়া তো হবেই। মত প্রকাশের বা সংগঠনের স্বাধীনতার সুযোগ নিয়ে এক মতের বিপরীতে আরেকটি মত বারবার দাঁড় করাতে থাকলে সময়ের ব্যবধানে সব মতামতই স্রেফ point of view হয়ে যায়। কোনটিরই আর তেমন জোর থাকেনা তখন। বৃহত্তর রাজনীতির সাথে সংযোগ না থাকলে, কিংবা ইতিহাসের সঠিক পাঠ না থাকলে সে মতামতের গোলকধাঁধায় নিজের পথ খুঁজে নেয়া সত্যিই কঠিন কাজ। বাংলাদেশে জামায়াতে ইসলামীর মত স্বাধীনতা বিরোধীদের মূল এজেন্ডা হয়তো সেটাই – স্বাধীনতার চেতনাকে আর দশটা পয়েন্ট অফ ভিউর একটাতে পরিণত করা।